[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Allech chi fod yn ymddiriedolwr CGGC?"}, {"text_idx": "#000008", "text": "Waeth beth yw eich cefndir neu brofiad, beth am ddatblygu eich sgiliau, ehangu eich rhwydwaith a\u2019n helpu ni i wneud mwy o wahaniaeth yng Nghymru drwy ymuno a\u0302\u2019n bwrdd ymddiriedolwyr?"}, {"text_idx": "#000009", "text": "Yn CGGC, rydyn ni wedi bod yn gweithio gyda\u2019n haelodau a phartneriaid i feddwl am beth all bob un ohonon ni ei wneud i lunio dyfodol positif i Gymru. Rydyn ni\u2019n credu bod sector gwirfoddol amrywiol yn allweddol i greu dyfodol gwell ar gyfer Cymru, ac mae angen bwrdd amrywiol arnom i helpu i arwain y newid rydyn ni eisiau ei weld."}, {"text_idx": "#000010", "text": "Mae gennym ni bum lle gwag ar ein bwrdd, felly rydyn ni\u2019n chwilio nawr am bobl o wahanol gefndiroedd sydd ag amrediad o sgiliau a phrofiadau bywyd i ymuno a\u0302\u2019n bwrdd."}, {"text_idx": "#000012", "text": "Rydyn ni hefyd yn ymrwymedig i arwain drwy esiampl a gweithio i sicrhau bod CGGC yn fwy amrywiol. Rydyn ni\u2019n ymrwymedig i fod mor gynhwysol a\u0302 phosibl ac rydyn ni eisiau cymaint a\u0302 phosibl o leisiau gwahanol ar ein bwrdd."}, {"text_idx": "#000013", "text": "Rydyn ni\u2019n chwilio am ymddiriedolwyr ag amrediad eang o brofiadau. Waeth beth yw eich cefndir, bydden ni\u2019n dwli clywed gennych chi."}, {"text_idx": "#000014", "text": "Gallwch chi gael rhagor o wybodaeth am pam fod cael bwrdd amrywiol mor bwysig i ni yn ein pecyn recriwtio ymddiriedolwyr."}, {"text_idx": "#000016", "text": "Mae ein bwrdd yn cynnwys unigolion cyfeillgar a brwdfrydig sydd ag amrywiaeth eang o brofiadau, sgiliau a chefndiroedd. Bydd ymuno a\u0302\u2019n bwrdd yn rhoi\u2019r cyfle i chi:"}, {"text_idx": "#000017", "text": "Weithio gydag amrywiaeth o bobl frwdfrydig o bob lliw a llun a gwneud cysylltiadau i wella eich datblygiadau personol a phroffesiynol\nCael cyfle i ddefnyddio eich sgiliau a rhannu eich profiadau unigryw mewn ffyrdd newydd a gwneud newid positif yng Nghymru\nGyrru ein nodau elusennol ac yn ein helpu i gefnogi a grymuso\u2019r mudiadau ysbrydoledig sy\u2019n rhan o sector gwirfoddol Cymru"}, {"text_idx": "#000018", "text": "Dyma Lindsay Cordery-Bruce, ymddiriedolwr CGGC, yn siarad am y budd y mae hi\u2019n ei gael o fod ar fwrdd CGGC:"}, {"text_idx": "#000019", "text": "Nid oes angen profiad blaenorol arnoch o fod yn ymddiriedolwr i ymuno a\u0302\u2019n bwrdd, fe wnawn ni ddarparu\u2019r holl hyfforddiant a chymorth sydd eu hangen arnoch chi."}, {"text_idx": "#000020", "text": "Darllenwch ein pecyn recriwtio ymddiriedolwyr i ganfod mwy am beth y mae bod yn ymddiriedolwr yn ei olygu, ein gwaith a beth y mae\u2019r ro\u0302l yn ei chynnwys."}, {"text_idx": "#000021", "text": "Ein haelodau sy\u2019n llywio gwaith CGGC ac mae ganddyn nhw ro\u0302l bwysig i\u2019w chwarae wrth ethol ymddiriedolwyr i\u2019n bwrdd. Aelodau CGGC yw\u2019r unig rai a all gyflwyno enwebiadau yn ein hetholiadau ymddiriedolwyr (felly bydd angen i chi gael aelod i gyflwyno\u2019ch enw os ydych chi eisiau ymgeisio \u2013 rhagor am hyn isod!) a nhw sy\u2019n pleidleisio yn ein pleidlais ymddiriedolwyr i benderfynu pwy fydd yn ymuno a\u0302\u2019r bwrdd."}, {"text_idx": "#000022", "text": "Os oes gennych chi ddiddordeb mewn ymuno a\u0302\u2019n bwrdd eleni, mae rhai pethau sydd angen i chi eu gwneud:"}, {"text_idx": "#000023", "text": "Mae angen i chi gael cefnogaeth dau aelod o CGGC \u2013 gelwir y rhain yn enwebydd ac eilydd. Peidiwch a\u0302 phoeni os nad ydych chi\u2019n adnabod unrhyw aelodau \u2013 gallwn eich rhoi chi mewn cysylltiad a\u0302 rhai\nUnwaith y byddwn wedi derbyn eich enwebiad gan aelod o CGGC, byddwn yn gofyn i chi anfon ychydig o wybodaeth am eich hunan atom. Rydym eisiau gwybod pa sgiliau a phrofiad y byddech yn eu cyflwyno i\u2019r bwrdd (dwy dudalen ar y mwyaf). Os oes gennych CV, byddai hynny\u2019n ddefnyddiol ond nid yn hanfodol. Byddwn hefyd yn gofyn am ddau eirda\nYn olaf, gan eich bod bellach yn enwebai, bydd angen datganiad byr arnom (200 gair ar y mwyaf) a llun y gallwn ei roi ar ein gwefan. Dylai eich datganiad ateb y cwestiwn: \u2018Pam ddylai aelodau CGGC bleidleisio drosof i fod yn ymddiriedolwr?\u2019"}, {"text_idx": "#000024", "text": "Gallwch anfon eich gwybodaeth fel fideo neu recordiad sain os oes well gennych."}, {"text_idx": "#000025", "text": "Byddwn hefyd yn gofyn i chi gwblhau holiadur monitro cyfle cyfartal i\u2019n helpu ni i ddeall mwy am bwy rydym yn ei gyrraedd."}, {"text_idx": "#000031", "text": "Cysylltwch a\u0302 ni os oes gennych chi unrhyw gwestiynau."}, {"text_idx": "#000032", "text": "Mae ein Prif Weithredwr, Ruth Marks yn fwy na bodlon siarad ag unrhyw un sy\u2019n ystyried ymgeisio. Cysylltwch a\u0302 Tracey Lewis ar tlewis@wcva.cymru i drefnu sgwrs."}, {"text_idx": "#000035", "text": "Gall llwyddiant Cynhwysiant Gweithredol fod yn dempled ar gyfer y dyfodol"}, {"text_idx": "#000039", "text": "Ymunwch a\u0302 ni ar y cyfryngau cymdeithasol"}]